ನಾನು ನಿನ್ನನ್ನು ನಂಬಿದ್ದೆ.
ದಿಗ್ವಿಜಯ್ ನೀನೀಗ ಮಾಡಿದ್ದು,
ಇದನ್ನು ಮಾಡುವ ಹಕ್ಕು ನಾನು ನಿನಗೆ ನೀಡಿಲ್ಲ.
ನಿನ್ನಿಂದ ನಾನು ಹಕ್ಕು ಪಡೆಯಬೇಕಿಲ್ಲ.
ಇದು ಮೊದಲಿಂದಲೂ ನನ್ನದು.
ಇಲ್ಲ.
ಈ ಸಂಕಲನದ ಮೇಲೆ ನಿನಗೆ ಹಕ್ಕು ಇರಲಿಲ್ಲ.
ಪಂಡಿತ್ಜೀ ಈ ಪುಸ್ತಕವನ್ನು ರಾಧೆಗೆ ಕೊಟ್ಟಿದ್ದು.
ಪಂಡಿತ್ಜೀ ಬೇಕಾದಷ್ಟು ತಪ್ಪುಗಳನ್ನು ಮಾಡಿದ್ದಾರೆ.
ಇದು ನಿನಗಿಂತ ಚೆನ್ನಾಗಿ ಯಾರಿಗೆ ಗೊತ್ತು?
ದಿಗ್ವಿಜಯ್.
ಮೋಹಿನಿ. ಅವನು ಹೇಳಿದ್ದು ಸರಿ.
ನಾನು ಯಾವಾಗಲೂ ಅವರ ತಪ್ಪುಗಳ ಮೇಲೆ ಕೇಂದ್ರೀಕರಿಸಿದೆ.
ದ್ವೇಷಿಸುತ್ತಲೇ ಇದ್ದೆ.
ಆದರೆ ಬದಲಾಗಿ ನನಗೆ ಏನು ಸಿಕ್ಕಿತು?
ಕೇವಲ ಕಹಿ.
ಆ ಕಹಿ ಎಂದಿಗೂ ನನ್ನನ್ನು ಶಾಂತಿಯಿಂದ ಬದುಕಲು ಬಿಡಲಿಲ್ಲ,
ಅವರ ಎಲ್ಲಾ ಸರಿಯಾದ ನಿರ್ಧಾರಗಳ ಮೇಲೆ ನನಗೆ ಗಮನಹರಿಸಲೂ ಬಿಡಲಿಲ್ಲ.
ಉದಾಹರಣೆಗೆ ನಿನ್ನ ಉತ್ತರಾಧಿಕಾರಿ ಮಾಡದ್ದು.
ರಾಧೆಗೆ ಉತ್ತರಾಧಿಕಾರಿಯಾಗುವ ಜವಾಬ್ದಾರಿ ಹೇಗೆ ನಿಭಾಯಿಸಬೇಕೆಂದು ತಿಳಿದಿದ್ದರೆ,
ನಮ್ಮ ಪರಂಪರೆಯನ್ನು ಸರಿಯಾದ ರೀತಿಯಲ್ಲಿ ಮುಂದಕ್ಕೆ ಕೊಂಡೊಯ್ಯುತ್ತಿದ್ದ.
ನಾನಾಗಿಯೇ ನಿಮ್ಮ ಬಳಿ ಬಂದೆ.
ಆದರೆ ನೀವೆಲ್ಲರೂ ಈ ಅಪ್ರಬುದ್ಧತೆಯ ಭಾಗವಾಗಿಬಿಟ್ಟಿರಿ.
ಯಾರಾದರೂ ದೊಡ್ಡವರಂತೆ ನಿರ್ಧಾರ ಮಾಡಬೇಕಿತ್ತು.
ನೀನು ದೊಡ್ಡವನೇ, ದಿಗ್ವಿಜಯ್,
ಆದರೆ ನಿನ್ನ ಮನೆಯಲ್ಲಿ. ಈ ಕುಟುಂಬದಲ್ಲಿ ಅಲ್ಲ.
ಇದನ್ನು ಮಾಡಿ, ನಿನಗೆ ನೀನು ಗೆದ್ದೆ ಅನಿಸುತ್ತಿದ್ದರೆ,
ಹೋಗು, ಆಚರಿಸು.
ಆದರೆ ನಿನ್ನ ಜೊತೆ ಯಾರೂ ಆಚರಿಸಲ್ಲ,
ಇಂದಿಗೂ, ಎಂದಿಗೂ.
ಸರ್, ಮಾಧ್ಯಮದವರು ಕಾಯುತ್ತಿದ್ದಾರೆ.
ಮಾಧ್ಯಮದವರು, ಸರ್. ಕಾಯುತ್ತಿದ್ದಾರೆ.
ನಾನು ದೊಡ್ಡ ತಪ್ಪು ಮಾಡಿದೆ.
ನನ್ನನು ಕ್ಷಮಿಸಿ.
ಮೋಹಿನಿ.
ಹಾಗೆ ಹೇಳಬೇಡ.
ನಾನು ತುಂಬಾ ತಪ್ಪುಗಳನ್ನು ಮಾಡಿದ್ದೇನೆ.
ನೀನು ಲೆಕ್ಕವನ್ನೂ ಇಡಲಿಲ್ಲ.
ಏನಾದರೂ ಮಾಡೋಣ.
ಎಲ್ಲಾ ಸರಿಹೋಗುತ್ತೆ.
ಬಂದಿಷ್ ಬ್ಯಾಂಡಿಟ್ಸ್
ನಾನು ಮತ್ತೆ ರಾಧೆಯೊಂದಿಗೆ ತೊಡಗಿದೆ, ಅದು ನಿನಗೆ ನ್ಯಾಯವಲ್ಲ.
ಸೆಮಿಫೈನಲ್‌ನಲ್ಲಿ, ಎಲ್ಲವನ್ನೂ ನನ್ನ ಬಗ್ಗೆ ಮಾಡಿಕೊಂಡೆ, ಇದು ಬ್ಯಾಂಡ್‌ಗೆ ನ್ಯಾಯವಲ್ಲ.
ನಾನು ದೂರ ಹೋಗುವುದೇ ಉತ್ತಮ.
ಕರೆ ಮಾಡಲು ಪ್ರಯತ್ನಿಸುತ್ತಿರುವ...
ಮತ್ತೆ ಮತ್ತೆ ಯಾಕೆ ಕರೆ ಮಾಡುತ್ತಿರುವಿರಿ?
ಕೇಳು, ಅಯಾನ್, ನಮಗೆ ಮತ್ತೊಮ್ಮೆ ವಿವರಿಸು.
ಹೇಳಿದೆನಲ್ಲ! ಅವಳು ಹೊರೆ ಅನಿಸುತ್ತಿದೆಯಂತೆ. ಅದಕ್ಕೇ ಓಡಿಹೋದಳು.
ಕಡೇ ಪಕ್ಷ ನಮಗೆ ಆ ಪತ್ರ ತೋರಿಸು.
ಏನು ಬೇಕೋ ಅದನ್ನು ಹೇಳಿರುವೆ.
ಹೋಗಲಿ ಬಿಡಿ. ಮುಂದೇನು ಮಾಡುವುದು ಎಂದು ಯೋಚಿಸೋಣ.
-ತಮನ್ನಾ ಹೋದಳು... -ಸ್ವಲ್ಪ ಇರಿ. ಗಾಬರಿಯಾಗುವ ಅಗತ್ಯವಿಲ್ಲ.
ಅವಳಿಗೆ ಸ್ವಲ್ಪ ಸಮಯ ಬೇಕಿರಬಹುದು. ನಾಳೆ ವಾಪಸ್ ಬರಬಹುದು.
ನಂದಿನಿ ಮೇಡಂಗೆ ಈಗಲೇ ಹೇಳಬೇಕಿಲ್ಲ. ಈ ರಾತ್ರಿ ಇಲ್ಲಿಗೆ ಮುಗಿಸೋಣ.
-ನಾಳೆ ಮತ್ತೆ ಒಟ್ಟಾಗಿ ಯೋಚಿಸೋಣ. -ಯೋಚನೆ ಮಾಡಿ ಆಗಿದೆ.
ಅವಳು ಎಲ್ಲಾ ಅವಳ ಬಗ್ಗೆ ಮಾಡಿಕೊಳ್ಳುತ್ತಾಳೆ ಎಂದು ಅವಳೇ ಹೇಳಿದ್ದು ತಾನೇ?
ಈ ಬ್ಯಾಂಡ್ ಅದಕ್ಕಿಂತ ದೊಡ್ಡದು. ಅವಳು ಹಾಳಾಗಿ ಹೋಗಲಿ.
ತಮನ್ನಾ ಇಲ್ಲದೆ, ಧೋನಿ ಇಲ್ಲದ ಟೀಂ ಇಂಡಿಯಾ ಅನಿಸುತ್ತಿದೆ.
ಇದೆಲ್ಲಾ ನನ್ನಿಂದ ಆಗಿದ್ದು.
-ಅವರೊಂದಿಗೆ ಮಾತಾಡಿ ಬರುವೆ. -ಏಯ್.
ಇದರಲ್ಲಿ ನಿನ್ನ ತಪ್ಪೇನಿದೆ? ಇದು ಸ್ಪರ್ಧೆ.
ಕಬೀರ್, ಅವಳು ತನ್ನ ಕನಸುಗಳನ್ನು ಬಿಟ್ಟುಕೊಡಲು ನಾನು ಕಾರಣವಾಗಲ್ಲ.
ಸರಿ. ಹಾಗಾದರೆ, ಒಂದು ಕೆಲಸ ಮಾಡೋಣ. ಅವಳ ಬಳಿ ಹೋಗಿ
ನೀನು ಫೈನಲ್ ಸೋಲುವೆ, ಪ್ರಶಸ್ತಿ ಅವಳದು ಎಂದು ಹೇಳಿಬಿಡೋಣ.
ನಮಗೆ ಪ್ರಶಸ್ತಿ ಬೇಕಾಗಿಲ್ಲ ಎನ್ನೋಣ.
-ಅದು ಅಷ್ಟು ಸರಳವಲ್ಲ. -ಹೀರೋ ಆಗಬೇಡ.
ನೀನೇ ಅವಳ ಜೀವನದ ಖಳನಾಯಕ ಎಂದು ಒಪ್ಪಿಕೋ.
ನೀನು ಅಮರೀಶ್ ಪುರಿ, ಶಾರುಖ್ ಖಾನಲ್ಲ.
ಒಳ್ಳೆಯದು ಮಾಡಲು ಹೋಗಿ, ಕೆಟ್ಟದು ಮಾಡಿ ಬರುತ್ತೀಯ.
ಪ್ರತಿ ಬಾರಿ ಗೆಲ್ಲುವ ಗುರಿ ಬೇಡ. ಕೆಲವೊಮ್ಮೆ ಹಾಗೇ ಬಿಡುವುದು ಜಾಣತನ.
ಅರ್ಥ ಆಯಿತಾ? ಬಾ.
ಚಿಂತಿಸುವ ಅಗತ್ಯವಿಲ್ಲ.
ಏನು ಮಾಡಬೇಕೆಂದು ನಮಗೆ ತಿಳಿದಿದೆ. ಅವರಿಗೆ ಒಮ್ಮೆ ತೋರಿಸೋಣ.
ಏನಾಗುತ್ತೆ ನೋಡೋಣ. ಸರಿನಾ?
ತೀವ್ರ ಚರ್ಚೆ ನಡೆಯುತ್ತಿದೆ. ಏನಾದರೂ ಯೋಚಿಸಿದ್ದೀರಾ?
-ಹಾಯ್, ಮೇಡಂ. -ಹಾಯ್.
-ಹಾಯ್.
ಅದು, ನಾನು ಯೋಚಿಸುತ್ತಿದ್ದೆ, ನಾವೆಲ್ಲರೂ ಬೇರೆ ಬೇರೆ ಮೂಲಗಳನ್ನು ಹೊಂದಿದ್ದೇವೆ.
ಹಾಗಾಗಿ, ಮ್ಯಾಶಪ್ ಮಾಡೋಣ ಅಂದುಕೊಳ್ಳುತ್ತಿದ್ದೆವು.
ನಾವು ನಮ್ಮ ಎಲ್ಲಾ ಮೆಚ್ಚಿನ ಪ್ರಕಾರಗಳನ್ನು ತಗೊಂಡು, ರಾಕ್, ಜಾಝ್, ಹೀಗೆ ಪಟ್ಟಿ ಮಾಡಿ,
-ಆಮೇಲೆ ಹಾಡನ್ನು ಸಂಯೋಜಿಸಬಹುದು... -ತಮನ್ನಾ ಎಲ್ಲಿ?
-ಮೇಡಂ, ತಮನ್ನಾ ಬ್ಯಾಂಡ್ ತೊರೆದು ಹೋಗಿದ್ದಾಳೆ. -ಏನು?
ನನಗನಿಸುತ್ತೆ, ರಾಧೆಗೆ ಸೋತ...
ತೊರೆದು ಹೋಗಿದ್ದಾಳೆ ಅಂದರೆ ಏನರ್ಥ?
-ಏನು ಹೇಳಿ ಹೋದಳು? -ಇಷ್ಟೇ.
ಅವಳು ಬ್ಯಾಂಡ್ ಮತ್ತು ಸ್ಪರ್ಧೆಯನ್ನು ತೊರೆದು ಮನೆಗೆ ಹಿಂತಿರುಗಿದಳಂತೆ.
ನಿಮ್ಮ ತಂಡ ಅಪೂರ್ಣವಾಗಿರುವಾಗ ಅಂತಿಮ ಕಲ್ಪನೆಯನ್ನು ಹೇಗೆ ನಿರೂಪಿಸುತ್ತಿದ್ದೀರಿ?
ಉಳಿದವರೆಲ್ಲರೂ ಇದ್ದಾರೆ. ಹೇಗೋ ನಿಭಾಯಿಸುತ್ತೇವೆ.
ಅಲ್ವಾ? ಶುರು ಮಾಡೋಣ.
ಯಾರೂ ಇದನ್ನು ಗಂಭೀರವಾಗಿ ತಗೋತಿಲ್ವಾ?
ಶೀಲಾ! ಅವಳಿಗೆ ಕರೆ ಮಾಡು!
ಅವಳಿಗೆ ಹಿಂದಿರುಗಲು ಹೇಳು! ಇದನ್ನು ಒಟ್ಟಿಗೆ ಪರಿಹರಿಸೋಣ.
ಅದು, ಮೇಡಂ, ನಾವು ಅವಳಿಗೆ ಕರೆ ಮಾಡಲ್ಲ ಎಂದು ನಿರ್ಣಯಿಸಿದ್ದೇವೆ.
"ನಾವು" ಎಂದರೆ ನೀನಾ?
ಮೇಡಂ, ನೀವು ನಮ್ಮ ಗುರುಗಳು,
ಆದರೆ ಒಬ್ಬ ಸದಸ್ಯ ಬ್ಯಾಂಡ್ ಜೊತೆ ಹೊಂದಿಕೊಳ್ಳದಿದ್ದರೆ,
ಅದು ಪ್ರತಿಯೊಬ್ಬರ ನೈತಿಕ ಸ್ಥೈರ್ಯವನ್ನು ಕುಗ್ಗಿಸುತ್ತದೆ.
ಮತ್ತು ಒಬ್ಬ ಸದಸ್ಯರು ಅವರ ಅಹಂಕಾರದಿಂದಾಗಿ ಇತರರನ್ನು ಬಿಟ್ಟರೆ,
ಅದು ನೈತಿಕ ಸ್ಥೈರ್ಯವನ್ನು ಕುಗ್ಗಿಸಲ್ವಾ?
ಬ್ಯಾಂಡೇ ಒಡೆದರೆ, ಸ್ಪರ್ಧೆ ಗೆದ್ದು ಏನು ಉಪಯೋಗ?
ನನಗೆ ಗೆಲ್ಲುವುದು ಮುಖ್ಯ.
ಕ್ಷಮಿಸಿ, ನಿಮ್ಮ ಜೀವನ ಬೇರೆಯಾಗಿತ್ತೇನೋ, ಆದರೆ ಎಲ್ಲರೂ ಹಾಗೆ ಮಾಡಬೇಕಂತಿಲ್ಲ.
ಅಯಾನ್!
ಅವನು ಮಾತಾಡಲಿ.
ನನ್ನ ಜೀವನ ಹೇಗೆ ಬೇರೆ?
ಮೇಡಂ, ನೀವು ಎಂದಿಗೂ ವಾಸ್ತವ ಪ್ರಪಂಚಕ್ಕೆ ಹೋಗಿಲ್ಲ.
ನೆನಪುಗಳ ಸಲುವಾಗಿ ಕಾಲೇಜಿನಲ್ಲೇ ಉಳಿದಿರಿ, ಮತ್ತು ಅವರು...
ಯಾರು?
ಇಲ್ಲಿ ನಿಮ್ಮ ಅನುಭವ ಉಪಯೋಗವಿಲ್ಲ.
ಯಾರು, ಅಯಾನ್?
ಇಮ್ರೋಝ್ ತನ್ನ ಗತವನ್ನು ಮರೆತರು, ಅಲ್ವಾ?
ನೀವು ಬ್ಯಾಂಡ್ ಮುರಿದಾಗ!
ಅವರೆಲ್ಲಿ ತಲುಪಿದರು, ನೋಡಿ.
ಈ ಸ್ಪರ್ಧೆಯನ್ನು ಗೆಲ್ಲಬೇಕೆಂದರೆ, ನಾವೂ ಅದನ್ನೇ ಮಾಡಬೇಕು.
ಸರಿ.
ಮುಂದುವರೆಸಿ.
ಮೇಡಂ! ನಮ್ಮನ್ನು ಕ್ಷಮಿಸಿ. ನಮ್ಮಲ್ಲಿ ಯಾರಿಗೂ ಹಾಗೆ ಅನಿಸಲ್ಲ.
ಅಯಾನ್‌ಗೆ ಬೇಜಾರಾಗಿದೆ, ಹಾಗಾಗಿ...
ನಾನು ಅದನ್ನು ಕೇಳಿದ್ದು ಇದೇ ಮೊದಲಲ್ಲ.
ನನಗೆ ಅಭ್ಯಾಸವಾಗಿದೆ.
ನಿಮಗೆ ಯಾಕೆ ಅರ್ಥವಾಗುತ್ತಿಲ್ಲ? ಈ ಸಂಯೋಜನೆಗಳು ನಮ್ಮದು.
ನಮ್ಮ ಕುಟುಂಬಕ್ಕೆ ಸೇರಿದವು. ನನ್ನ ತಂದೆ ಅವನ್ನು ಸಂಯೋಜಿಸಿದ್ದು!
ಇರಬಹುದು, ಆದರದರ ಹಕ್ಕುಸ್ವಾಮ್ಯ ಈಗ ದಿಗ್ವಿಜಯ್‌ರದ್ದು.
ಸ್ಪರ್ಧೆಯ ನಿಯಮಗಳು ಸ್ಪಷ್ಟವಾಗಿವೆ.
ಅಂತಿಮ ಹಂತಕ್ಕೆ, ನಮಗೆ ಅಗತ್ಯವಿರೋದು ಮೂಲ ಮತ್ತು ಅಪ್ರಕಟಿತ ಹಾಡು.
ಅಣ್ಣಾ, ಇದು ಶಾಸ್ತ್ರೀಯಕ್ಕೆ ಅನ್ವಯಿಸಲ್ಲ.
ದಿಗ್ವಿಜಯ್ ಬಿಡುಗಡೆ ಮಾಡಿದ ಹಾಡು
ರಾಥೋಡ್‌ಗಳಿಗೆ ಸೇರಿದ್ದು.
ಅವನು ಅದರ ಹಕ್ಕುಸ್ವಾಮ್ಯ ಹೊಂದಲು ಆಗಲ್ಲ!
ನಾನು ಶಾಸ್ತ್ರೀಯ ಸಂಗೀತ ತಜ್ಞನೂ ಅಲ್ಲ, ವಕೀಲನೂ ಅಲ್ಲ.
ಇನ್ನೂ 15 ದಿನಗಳಿವೆ.
ಹೊಸ ಹಾಡು ರಚಿಸಲು ಅಷ್ಟು ಸಮಯ ಸಾಕಲ್ವಾ?
ಏನಿದು ದರಿದ್ರ?
ರಾಧೆ, ಇದು ಅಪೂರ್ಣ ಸಂಯೋಜನೆ ಸಂಕಲನದಲ್ಲಿ ಇದ್ದಿದ್ದಾ?
-ಹೌದು. -ದಿಗ್ವಿಜಯ್ ಅದನ್ನು ಬಳಸಿಲ್ಲ.
ಹಾಗಾಗಿ ಇವುಗಳು ಮೊದಲ ರಾಗಕ್ಕೆ ಸಂಭವನೀಯ ಆಯ್ಕೆಗಳು,
ಇವು ಎರಡನೆಯದಕ್ಕೆ.
-ಒಟ್ಟಿಗೆ... -ಮಗು.
ಇದು ಪಾಪ್ ಸಂಗೀತವಲ್ಲ. ಇಲ್ಲಿ ಗಣಿತ ಕೆಲಸ ಮಾಡಲ್ಲ.
ಇದು ಶಾಸ್ತ್ರೀಯ ಸಂಗೀತ.
ಅನನ್ಯಾ, ಕ್ಷಮಿಸು.
ನಿನ್ನ ಉದ್ದೇಶ ಸರಿ ಇದೆ,
ಆದರೆ ಈಗ ಯಾವುದೇ ಪ್ರಯೋಜನವಿಲ್ಲ. ಎಲ್ಲವೂ ಮುಗಿದಿದೆ.
ಮುಗಿದಿದೆಯಾ?
ಏನಿದು? ತಮಾಷೆನಾ?
ಇದು ಫೈನಲ್ಸ್, ಕಣೋ! ನಾವು ಏನಾದರೂ ಹಾಡಲೇಬೇಕು.
ಜನ್ಮದಿನದ ಶುಭಾಶಯ ಹಾಡು,
ಟ್ವಿಂಕಲ್, ಟ್ವಿಂಕಲ್, ರಾಧೆ ಹ್ಯಾಡ್ ಅ ಲಿಟಲ್ ಲ್ಯಾಂಬ್, ಭಜನೆ, ಏನಾದರೂ ಹಾಡು!
ನಮ್ಮ ಮುಖ್ಯ ಉದ್ದೇಶ ಇದ್ದದ್ದು ಪಂಡಿತ್ಜೀಯವರ ಸಂಯೋಜನೆ ಹಾಡೋದು.
ಪಂಡಿತ್ಜೀ ಹೇಗೆ ಸಂಯೋಜಿಸುತ್ತಿದ್ದರು ಎಂದು
ನಿಮಗೆ ಗೊತ್ತಿರಬೇಕಲ್ವಾ?
ಪೂರ್ಣಗೊಳಿಸಿದ ನಂತರವೇ ಅವರು ನಮಗೆ ಕಲಿಸುತ್ತಿದ್ದದ್ದು.
ಸಂಯೋಜಿಸುತ್ತಿದ್ದಾಗ ಅವರು ಒಂಟಿಯಾಗಿ ಇರಲು ಇಷ್ಟಪಡುತ್ತಿದ್ದರು, ರಾಧೆ.
ಮುಗಿದಮೇಲೆಯೇ ವಾಪಸ್ ಬರುತ್ತಿದ್ದದ್ದು.
ನಮಗೆ ಅವರು ಎಂದೂ ಹೇಳಲೂ ಇಲ್ಲ. ನಾವು ಕೇಳುವ ಧೈರ್ಯವೂ ಮಾಡಲಿಲ್ಲ.
ನಾನು ಅವರಿಗೆ ಬಸ್ ಟಿಕೆಟ್ ಖರೀದಿಸುತ್ತಿದ್ದೆ.
ಬಿಕಾನೆರ್‌ಗೆ.
ಆದರೆ ಅಲ್ಲಿಂದ ಎಲ್ಲಿಗೆ ಹೋಗುತ್ತಿದ್ದರೋ, ಗೊತ್ತಿಲ್ಲ.
ಹಳೆಯ ಮಂದಿರ, ದಕ್ಷಿಣ ಬಿಕಾನೇರ್.
ಏನು?
ಪಂಡಿತ್ಜೀ ನನ್ನೊಂದಿಗೆ ತಮ್ಮೆಲ್ಲಾ ರಹಸ್ಯ ಹಂಚಿಕೊಳ್ಳುತ್ತಿದ್ದರು.
ನಮ್ಮ ಸಂಬಂಧ ಆಳವಾದದ್ದು.
ಪುಸ್ತಕದಲ್ಲಿ ಎಲ್ಲವೂ ಇದೆ!
ಈ ಎಲ್ಲಾ ಗೊಂದಲ ಶುರು ಮಾಡಿದ ಪುಸ್ತಕವನ್ನೇ ಯಾರೂ ಓದಿಲ್ವಾ?
-ಮಾಂಡ್ರೇಕರ್ ಪುಸ್ತಕನಾ? -ಹೌದು!
ಓದಿರಿ! ಅದರಲ್ಲಿ ಅವರ ಬಗ್ಗೆ ರಸವತ್ತಾದ ವಿವರಗಳಿವೆ.
ತುಂಬಾ... ಆಸಕ್ತಿದಾಯಕವಾಗಿದೆ.
ಕ್ಷಮಿಸಿ.
ಮಾಂಡ್ರೇಕರ್ ಬಿಕಾನೆರ್‌ನಲ್ಲಿರುವ ಒಬ್ಬ ವ್ಯಕ್ತಿಯ ಹೆಸರೂ ಹೇಳಿದ್ದಾರೆ!
ಬಸಂತಿ.
-ಬಾಬ್... -ಮಾರ್ಲಿ.
-ಬಾಬ್ ಮಾರ್ಲಿ ಅಲ್ಲ. -ಅವರ ಹೆಸರು ಭೈರವ್ ಸಿಂಗ್.
ಅವರ ತಂದೆ ವ್ಯಾಸರಿಗೆ ತಬಲಾ ನುಡಿಸುತ್ತಿದ್ದರು.
ಮತ್ತು ಭೈರವ್ ಸಿಂಗ್ ಪಂಡಿತ್ಜೀಗಾಗಿ.
ಅವರು ಬಾಲ್ಯದ ಗೆಳೆಯರಾಗಿದ್ದರು.
ಪಂಡಿತ್ಜೀ ಪ್ರತ್ಯೇಕ ಕುಟುಂಬ ಆರಂಭಿಸಿದರು. ಆದರೆ ಅವರ ಸ್ನೇಹ ಹಾಗೇ ಉಳಿಯಿತು.
ಬಿಕಾನೇರ್
ಭೈರವ್ ಸಿಂಗ್ ಈಗಲೂ ಬಿಕಾನೇರ್‌ನಲ್ಲಿ ಪ್ರತ್ಯೇಕವಾಗಿ ನುಡಿಸುತ್ತಾರೆ.
ಪಂಡಿತ್ಜೀಯ ಬಗ್ಗೆ ಕೇಳಿದಾಗ, ಅವರು ಹೆಚ್ಚು ಏನೂ ಹೇಳಲಿಲ್ಲ.
ಅವರ ಮೊಮ್ಮಗನಾಗಿ ನೀವು ಒಮ್ಮೆ ಪ್ರಯತ್ನಿಸಿ ನೋಡಿ.
ನಿಮಗೇನಾದರೂ ಹೇಳಬಹುದು.
ಭೈರವ ಮಾಮ?
ನಮಸ್ಕಾರ, ಸಿಂಗ್ ಸಾಹೇಬರೇ.
ರಾಧೆಮೋಹನನ ಬಗ್ಗೆ ತಿಳಿಯದೆ, ಅವನ ಸಂಗೀತದ ಬಗ್ಗೆ ನೀವು ಹೇಗೆ ತಿಳಿಯಬಹುದು?
-ನಾವ್ ಪಂಡಿತ್ಜೀಯ ಶಿಷ್ಯರು, ಭೈರವ್ ಅವರೇ. -ನಿಮಗೆ ಪಂಡಿತ್ಜೀ ಗೊತ್ತಿರಬಹುದು.
ನಾನು ರಾಧೆಮೋಹನ್ ಬಗ್ಗೆ ಮಾತಾಡುತ್ತಿದ್ದೇನೆ.
ಸಂಗೀತದೊಂದಿಗೆ ಅವನ ಸಂಬಂಧ ಶುರು ಆಗಿದ್ದು ಅವನು ಪಂಡಿತನಾಗುವ ಬಹಳ ಮುಂಚೆ.
ಹಾಗಾದರೆ ನಮಗೆ ಹೇಳಿ. ನಾವವರ ಜೀವನದ ಬಗ್ಗೆ ತಿಳಿದುಕೊಳ್ಳಬೇಕು.
ಇಲ್ಲ, ಮಗ, ನಿನಗೆ ರಾಗದ ಹಿಂದಿನ ತಂತ್ರ ಬೇಕಷ್ಟೆ.
-ಅದು ನಿಜವಲ್ಲ. -ಅದೇ ನಿಜ.
ಇಲ್ಲದಿದ್ದರೆ, ನೀವು ಮೊದಲೇ ಯಾಕೆ ಬರಲಿಲ್ಲ.
ನೀವು ಈಗ ಬಂದಿರೋದೂ ಆ ಟಿವಿ ಸ್ಪರ್ಧೆ ಗೆಲ್ಲಕ್ಕೆ.
ಅದೇನೇ ಇರಲಿ, ರಾಧೆಮೋಹನ್ ನಿಮಗೆ ಆ ರಾಗದ ತಂತ್ರ ಕಲಿಸದಿದ್ದರೆ,
ಅದಕ್ಕೆ ಕಾರಣವಿರಬೇಕು.
ಬಹುಶಃ ಅವನಿಗೆ ನೀವು ಯೋಗ್ಯರು ಅನಿಸಿಲ್ಲ.
ಅವರಿಗೆ ಸ್ವಲ್ಪ ಚಹಾ, ತಿಂಡಿ ಕೊಡು.
ಬ್ಯಾಂಡ್‌ನಲ್ಲಿ ನಾನೇ ದೊಡ್ಡ ಸಮಸ್ಯೆ.
ನನ್ನಿಂದಾಗಿ ನಾವು ಸೆಮಿಫೈನಲ್ ಸೋತೆವು.
ರಾಧೆಯನ್ನು ಮತ್ತೆ ಫೈನಲ್‌ನಲ್ಲಿ ಎದುರಿಸಬೇಕಾದರೆ...
ಮೇಡಂ...
ನಮ್ಮ ವಿಷಕಾರಿ ಸಂಬಂಧ ಮತ್ತೆ ಎಲ್ಲವನ್ನೂ ಹಾಳು ಮಾಡೋದು ನನಗಿಷ್ಟವಿಲ್ಲ.
ಮೇಡಂ...
ನಾನು ಚಿಕ್ಕ ಹಳ್ಳಿಯಿಂದ ಬಂದವಳು, ತಮನ್ನಾ.
ನನಗೆ,
ಸಂಗೀತ ಹೃದಯದಿಂದ ಬಂದು ಪರ್ವತಗಳಿಗೆ ಅಪ್ಪಳಿಸುವ ಪ್ರತಿಧ್ವನಿಯಾಗಿತ್ತು.
ಆಮೇಲೆ ಇಮ್ರೋಝ್ ನನ್ನ ಜೀವನಕ್ಕೆ ಬಂದ.
ನನ್ನನ್ನು ಸಂಗೀತ ಶಾಲೆಗೆ ಕರೆದೊಯ್ದ.
ಸಂಗೀತ ಶಾಲೆಗಿಂತ ತುಂಬಾ ದೊಡ್ಡದು.
ಅವನದನ್ನು ನನಗೆ ಮನವರಿಕೆ ಮಾಡಿಸಿದ.
ನನಗೆ ಅವನ ಮೇಲೆ ಪ್ರೀತಿ ಮೂಡಿತು,
ನನಗೆ ಹೊಸ ಬದುಕನ್ನು ತೋರಿದ ವ್ಯಕ್ತಿ ಮೇಲೆ.
ನಾನು ತರಗತಿಯಲ್ಲಿ ಅಗ್ರಸ್ಥಾನ ಪಡೆದೆ.
ಆದರೆ ನನಗೆ ಇನ್ನಷ್ಟು ಕಲಿಯಬೇಕಿತ್ತು.
ಆದರೆ ಇಮ್ರೋಝ್...
ಅವನಿಗೆ ಹೆಸರು, ಖ್ಯಾತಿ ಬೇಕಿತ್ತು.
ನನಗೆ ಅವನು ಬೇಕಿದ್ದ.
ಹಾಗಾಗಿ ನಾವು ಬ್ಯಾಂಡ್ ಮಾಡಿದೆವು ಮತ್ತು ಬಹಳ ಪ್ರಸಿದ್ಧರಾದೆವು.
ಆದರೆ...
ಆಮೇಲೆ ನನಗೆ ಅರಿವಾಯಿತು,
ಸಂಗೀತವನ್ನು ಕಳೆದುಕೊಳ್ಳುತ್ತಿದ್ದೆ ಅಂತ.
ಬಹುಶಃ ನನ್ನನ್ನೂ ಸಹ.
ಎಷ್ಟರ ಮಟ್ಟಿಗೆಂದರೆ ನನ್ನ ಬಳಿ ಇಮ್ರೋಝ್ಗೆ ನೀಡಲು ಏನೂ ಉಳಿದಿರಲಿಲ್ಲ.
ಆಮೇಲೆ ನಾನು
ನನ್ನ ಬ್ಯಾಂಡ್, ಇಮ್ರೋಝ್,
ಮತ್ತು ನನ್ನ ಸಂಗೀತವನ್ನೂ ತೊರೆದು ಓಡಿಹೋದೆ.
ಆದರೆ ಸಂಗೀತ ನನ್ನನ್ನು ಕಾಡುತ್ತಲೇ ಇತ್ತು.
ಕಲೆ ಒಂದು ವರದಾನ, ತಮನ್ನಾ,
ಆದರೆ ಅದು ಶಾಪವೂ ಹೌದು.
ಅದರಿಂದ ತಪ್ಪಿಸಿಕೊಳ್ಳಲು ಸಾಧ್ಯವಿಲ್ಲ.
ಪ್ರೀತಿಯಂತೆಯೇ.
ನೀನು ಎಂದೂ ರಾಧೆಯನ್ನು ಮರೆಯಲು ಸಾಧ್ಯವಿಲ್ಲ,
ಮತ್ತು ಸಂಗೀತದಿಂದ ಎಂದಿಗೂ ತಪ್ಪಿಸಿಕೊಳ್ಳಲು ಸಾಧ್ಯವಿಲ್ಲ.
ಇವು ನಿನ್ನ ಜೀವನದ ಎರಡು ವಿಭಿನ್ನ ವಾಸ್ತವಗಳು.
ಒಪ್ಪಿಕೋ, ಆದರೆ ಬೆರೆಯಲು ಬಿಡಬೇಡ.
ಸದ್ಯಕ್ಕೆ,
ನಿನ್ನ ಬ್ಯಾಂಡ್ ಮತ್ತು ನಿನ್ನ ಸಂಗೀತ
ಎರಡಕ್ಕೂ ನೀನು ಬೇಕು.
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ಬಂಕೆ ಬಿಹಾರಿ
ತುಂಟ ಶ್ಯಾಮ
ಓ ನನ್ನ ಗಿರಿಧರ
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ಕೃಷ್ಣಾ...
-ತುಂಬಾ ಚೆನ್ನಾಗಿ ಹಾಡಿದಿರಿ. -ಮಧುರ ಧ್ವನಿ.
ಧನ್ಯವಾದ. ಧನ್ಯವಾದ.
ತುಂಬಾ ಚೆನ್ನಾಗಿ ಹಾಡಿದಿರಿ.
-ಐಬಿಸಿಯಲ್ಲಿ ನಿಮ್ಮ ಪ್ರದರ್ಶನ ಚೆನ್ನಾಗಿದೆ. -ಧನ್ಯವಾದ.
ಕ್ಷಮಿಸಿ.
ಏನಾಯಿತು?
-ನನ್ನ ಚಪ್ಪಲಿ ಕಾಣುತ್ತಿಲ್ಲ. -ಬೇಕಾ?
-ಹಿಂದಿರುಗಿಸಬೇಕೆಂದರೆ ಕದ್ದಿದ್ದೇಕೆ? -ಎಲ್ಲಿಂದ ಬಂದಿರುವೆ?
-ನಿಮಗೆ ಯಾಕೆ? -ರಾಧೆ ಮೋಹನ್‌ಗೆ ನೀನು ಏನಾಗಬೇಕು?
-ನಿಮಗೆ ಪಂಡಿತ್ಜೀ ಹೇಗೆ ಗೊತ್ತು? -ಅವನು ನಿನಗೆ ಪಂಡಿತ್ ಆಗಿರಬಹುದು.
ಅವನು ನನ್ನ ಆಸರೆಯಲ್ಲಿದ್ದವನು. ಈಗ ನೀನು ಹಾಡಿದ ಭಜನೆ ನನ್ನ ರಾಧೆಯದು.
ಅವನು ಹಾಡುತ್ತಿದ್ದ, ನಾನು ಇಲ್ಲಿ ಚಪ್ಪಲಿಗಳನ್ನು ಕದಿಯುತ್ತಿದ್ದೆ.
ನಾವೆಲ್ಲಾ ದೇವಸ್ಥಾನದಲ್ಲಿ ಬಿಟ್ಟ ಅನಾಥರು.
ರಾಧೆ ನಮ್ಮ ನಡುವಿನ ಒಬ್ಬನೇ ಪ್ರಾಮಾಣಿಕ.
ಮಾತಾಡುವ ಮೊದಲು ಹಾಡಲು ಕಲಿತವನು.
ಹಾಗಾಗಿ, ನಮ್ಮ ಕೆಲಸ ಮುಗಿಯುವವರೆಗೆ ಅವನಿಗೆ ಹಾಡುವಂತೆ ಬೆದರಿಕೆ ಹಾಕುತ್ತಿದ್ದೆವು.
ಒಂದು ದಿನ ಪಂಡಿತ್ ವ್ಯಾಸರು ಅವನು ಹಾಡುವುದನ್ನು ಕೇಳಿದರು.
-ನನ್ನ ಹಣ. -ಹೋಗು ಇಲ್ಲಿಂದ.
ಅವನ ಲಯ ಮತ್ತು ಆತ್ಮ ಎರಡೂ ಪ್ರಾಮಾಣಿಕವಾಗಿದ್ದವು.
ಅವನಿಗೆ ಏನು ದಕ್ಕಬೇಕೋ, ಅದಕ್ಕಾಗಿ ಹೋರಾಡುತ್ತಿದ್ದನು.
-ಕಳ್ಳತನನಾ? -ಇದು ನನ್ನ ಹಣ!
-ಯಾವುದಕ್ಕೆ? -ಹಾಡು ಹಾಡಿದ್ದಕ್ಕೆ.
ಯಾರು ಕಲಿಸಿದ್ದು?
ಪಂಡಿತ್ ವ್ಯಾಸರು ಅವರ ಉತ್ತರಾಧಿಕಾರಿಗಾಗಿ ಹುಡುಕುತ್ತಿದ್ದರು.
ರಾಧೆಯಲ್ಲಿ ಅವರಿಗೆ ಬೆಳಕು ಕಂಡಿತು. ಅನಾಥನಿಗೆ ಮನೆ ಸಿಕ್ಕಿತು,
ಮತ್ತು ಬಿಕಾನೇರ್ ಕುಟುಂಬಕ್ಕೆ ಅದರ ಉತ್ತರಾಧಿಕಾರಿ.
ಪಂಡಿತ್ ವ್ಯಾಸರು ರಾಧೆಗೆ ಕಲಿಸುವಲ್ಲಿ ಎಷ್ಟು ತಲ್ಲೀನರಾದರೆಂದರೆ,
ತಮ್ಮ ಕುಟುಂಬವನ್ನು ಸಂಪೂರ್ಣವಾಗಿ ಹೊರಗಿನ ಪ್ರಪಂಚದಿಂದ ಬೇರ್ಪಡಿಸಿದರು.
ಜೋಧ್ಪುರದ ರಾಜರು ಸಂಗೀತ ಸಾಮ್ರಾಟ್‌ನಲ್ಲಿ ಭಾಗವಹಿಸಲು ನಿಮ್ಮನ್ನು ಆಹ್ವಾನಿಸಿದ್ದಾರೆ.
ತೊಲಗು ಇಲ್ಲಿಂದ.
ರಾಧೆ ಆ ನಾಲ್ಕು ಗೋಡೆಗಳ ಮಧ್ಯೆ ತನ್ನ ಕೌಶಲಗಳನ್ನು ಬೆಳೆಸುತ್ತಲೇ ಇದ್ದ.
ಪಂಡಿತ್ ವ್ಯಾಸರು ತಮ್ಮ ಮಗಳನ್ನು ರಾಧೆಗೆ ಕೊಟ್ಟು, ಅವನಿಗೆ ಹೊಸ ಗುರುತನ್ನು ನೀಡಿದರು.
ರಾಧೆಮೋಹನ್ ರಾಥೋಡ್.
ನೀನು ಕುಳಿತಿರುವ ಸ್ಥಳ, ಇದು ನಿನ್ನ ಅಜ್ಜನ ಮೊದಲ ಮನೆ.
ಆದರೆ ಈ ಬ್ಯಾಂಡ್ ನಿನ್ನ ರಚನೆ.
ನೀನು ಸ್ವಂತ ಸಂಗೀತ ರಚಿಸುತ್ತೀಯ.
ನಾನು ಇಲ್ಲಿಯವರೆಗೆ ಒಂದೇ ಒಂದು ಸ್ವಂತ ಸಂಯೋಜನೆ ಮಾಡಿಲ್ಲ.
ನಿನ್ನಿಂದಾಗಿ ನನ್ನ ಕೂದಲಿಗೆ ನೀಲಿ ಬಣ್ಣ ಹಚ್ಚಿದೆ.
ತಮನ್ನಾ, ಇದು ನಿನ್ನಿಂದ ಸಾಧ್ಯ. ನಮಗೆ ನಂಬಿಕೆ ಇದೆ.
ನಿನ್ನ ಬ್ಯಾಂಡ್ ಮತ್ತು ನಿನ್ನ ಸಂಗೀತ ಎರಡಕ್ಕೂ ನೀನು ಬೇಕು.
ಈ ಬ್ಯಾಂಡ್‌ನಲ್ಲಿ ನನಗೆ ಸ್ಥಾನವಿಲ್ಲ ಎಂದು ನನಗೆ ಗೊತ್ತು.
ಆದರೆ ಇದನ್ನು ಒಮ್ಮೆ ಕೇಳಿ.
ಬಹುಶಃ ಇದು ಅಂತಿಮ ಸುತ್ತಿನಲ್ಲಿ ಸಹಾಯ ಮಾಡಬಹುದು.
ಸರಿ ಇಲ್ಲ ಅನಿಸಿದರೆ ಬಿಟ್ಟುಬಿಡಿ.
ಮೇಡಂ?
ತಮನ್ನಾ, ಇರು.
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ನಮ್ಮ ಪ್ರಾರ್ಥನೆಗೆ ಉತ್ತರಿಸು
ಶ್ರೀಕೃಷ್ಣ
ಹೀಗೆ ಮಾಡಬೇಡ, ಮಗನೇ.
ನಿನ್ನನ್ನು ಮತ್ತೆ ಮತ್ತೆ ನಿರಾಕರಿಸುವ ಪಾಪ ನನ್ನಿಂದ ಮಾಡಿಸಬೇಡ.
ನಾನು ಇನ್ನೇನು ಮಾಡಲಿ?
ಪಂಡಿತ್ಜೀ ನಿಮಗೆ ಏನಾಗಿದ್ದರು,
ಅವರು ಸರಿಯಾದ ಕೆಲಸಗಳನ್ನು ಮಾಡಿದರೋ, ಇಲ್ಲವೋ, ನನಗೇನೂ ಗೊತ್ತಿಲ್ಲ.
ಆದರೆ ಅವರು ಹೇಗೇ ಇದ್ದರೂ, ಏನೇ ಆಗಿದ್ದರೂ,
ಅವರು ನನ್ನ ದೇವರು.
ಅವರು ನಮ್ಮನ್ನು ತೊರೆದ ನಂತರ,
ನಾನೂ ಈ ದೇವಸ್ಥಾನದಲ್ಲಿ ಹಾಡುತ್ತಿದ್ದ ಅದೇ ಅನಾಥ ಮಗು ಅನಿಸುತ್ತಿದೆ.
ನಾವು ಖ್ಯಾತಿಯ ಬೆನ್ನಟ್ಟುತ್ತಿಲ್ಲ.
ನಮಗೆ ಪಂಡಿತ್ಜೀಯವರ ಕೆಲಸವನ್ನು ಇಡೀ ಜಗತ್ತು ನೋಡಬೇಕೆಂಬ ಆಸೆ. ಹೆಮ್ಮೆಯಿಂದ.
ಮತ್ತು ಈ ರಾಗವು ಅವರ ಕಥೆಯ ಅಪೂರ್ಣ ಭಾಗ.
ಅದನ್ನು ಪೂರ್ಣಗೊಳಿಸಲು ನೀವು ನಮಗೆ ಸಹಾಯ ಮಾಡಬಹುದೆಂದು ಆಶಿಸುತ್ತಿದ್ದೆವು.
ನಾವದನ್ನು ಅಪೂರ್ಣವಾಗಿ ಹಾಡಬಹುದು.
ಆದರೆ ನಾನು ಅದನ್ನು ಪೂರ್ಣಗೊಳಿಸಲು ಪ್ರಯತ್ನಿಸದಿದ್ದರೆ,
ಅವರ ಉತ್ತರಾಧಿಕಾರಿಯಾಗುವುದು ಹೇಗೆ?
ಹಾಗಾಗಿ ನಾಳೆ,
ನಾನು ಮತ್ತು ನನ್ನ ಕುಟುಂಬ ಈ ರಾಗದ ರಹಸ್ಯವನ್ನು ಬಿಡಿಸಲು ಮತ್ತೆ ಇಲ್ಲಿಗೆ ಬರುತ್ತೇವೆ.
ಮತ್ತು ನಾನು ಮತ್ತೆ ನಿಮ್ಮ ಬಳಿಗೆ ಬರುತ್ತೇನೆ.
ಸಹಾಯ ಮಾಡುತ್ತೀರಿ ಎಂಬ ಅದೇ ಆಸೆಯೊಂದಿಗೆ.
ಮತ್ತು ನೀವು ಮತ್ತೆ ನನ್ನನ್ನು ತಿರಸ್ಕರಿಸಬಹುದು. ನೀವು ಹಿರಿಯರು.
ನಿಮಗೆ ಹಕ್ಕಿದೆ.
ಸಂಗೀತ ಮತ್ತು ಮೊಂಡುತನ,
ಎರಡನ್ನೂ ಪಂಡಿತ್ಜೀಯಿಂದ ಅನುವಂಶಿಕವಾಗಿ ಪಡೆದಿರುವೆ.
ನಾಳೆ ನಿನ್ನ ಕುಟುಂಬವನ್ನು ಕರೆತಂದಾಗ,
ಪಂಡಿತ್ಜೀ ತಮ್ಮ ಎಲ್ಲಾ ಕೃತಿಗಳನ್ನು ರಚಿಸಿದ ಅದೇ ಸ್ಥಳದಲ್ಲಿ ಅಭ್ಯಾಸ ಮಾಡೋಣ.
ನಮಸ್ಕಾರ.
ಈ ಕಡೆ.
ಅಪೂರ್ಣ ರಾಗ.
ಇದು ಅವರ ಕೊನೆಯ ಸಂಯೋಜನೆಯಾಗಬೇಕಿತ್ತು.
ಬನ್ನಿ, ಪ್ರಾರಂಭಿಸೋಣ್ವಾ?
ಒಂದು ಯೋಚನೆಯಷ್ಟೆ.
ಸ್ವಲ್ಪ ವಿಚಿತ್ರವಾಗಿದೆ.
ವಿಭಿನ್ನವಾಗಿದೆ, ಆದರೆ ಆಸಕ್ತಿದಾಯಕವಾಗಿದೆ.
ಆದರೆ ಇದು ಬೇರುಗಳಿಗೆ ಹೇಗೆ ಸಂಬಂಧಿಸಿದೆ?
ಯಾರಿಗಾದರೂ ನೆನಪಿದೆಯಾ, ನಮಗೆ ಸಂಗೀತದಲ್ಲಿ ಯಾಕೆ ಆಸಕ್ತಿ ಬಂತು ಅಂತ?
ನನಗೂ ಇಲ್ಲ.
ಯಾಕೆಂದರೆ ಕಾರಣ ಇರಲೇ ಇಲ್ಲ.
ಆದರೆ ಬೆಳೆದ ನಂತರ, ನಾವು ಸಂಗೀತದಲ್ಲಿ ಉತ್ತಮವಾಗಲು ಕಾರಣ ಹುಡುಕಿದೆವು.
ಪ್ರಶಂಸೆ. ಗೆಳೆಯರ ಒತ್ತಡ.
ಇಂಡಿಯಾ ಬ್ಯಾಂಡ್ ಚಾಂಪಿಯನ್‌ಶಿಪ್.
ನಾವು ಯಾರೆಂಬುದನ್ನು ಮರೆತು,
ಏನು ಆಗಬೇಕು ಎಂಬುದರ ಮೇಲೆ ಗಮನ ಹರಿಸಿದೆವು.
ನಾವು ನಮ್ಮಿಂದ ದೂರ ಓಡಿಹೋಗಲು ಆರಂಭಿಸಿದೆವು.
ಆದರೆ ನಾವು ಎಷ್ಟು ದೂರ ಹೋಗಲು ಪ್ರಯತ್ನಿಸಿದರೂ,
ನಿಮ್ಮ ಪ್ರತಿಧ್ವನಿಯು ನಿಮ್ಮ ಬಳಿ ಹಿಂದಿರುಗುವ ಮಾರ್ಗ ಹುಡುಕುತ್ತೆ.
ನಿಮ್ಮ ಧ್ವನಿಯಾದ ಆ ಪ್ರತಿಧ್ವನಿ.
ನಾವು ಈಗ ಏನು,
ನಾವು ಏನಾಗಿದ್ದೆವು,
ನಮ್ಮ ಬೇರುಗಳು.
ನಿನ್ನ ಹಾಡು ಸೊಗಸಾಗಿದೆ, ತಮನ್ನಾ.
ಆದರೆ ನಾವು ಅದನ್ನು ಬಳಸಲು ಆಗಲ್ಲ.
ಏನು ಹಾಡಬೇಕೆಂದು ನಮ್ಮ ಬ್ಯಾಂಡ್ ಈಗಾಗಲೇ ನಿರ್ಧರಿಸಿದೆ.
ಆ ನಿರ್ಧಾರವನ್ನು ಬದಲಾಯಿಸದ ಹೊರತು.
ಮೇಡಂ, ಈ ಹಾಡು ಅದ್ಭುತವಾಗಿದೆ. ನಾವು ಇದನ್ನು ಬಳಸಬಹುದು.
ಅಯಾನ್!
ಧನ್ಯವಾದ.
ಬೇಕಿಲ್ಲ. ನಿನ್ನ ಹಾಡು ಚೆನ್ನಾಗಿದೆ.
ನಾನು ಯಾವಾಗಲೂ ಹೇಳಿದ್ದೇನೆ, ನೀನು ನನಗಿಂತ ಉತ್ತಮ ಸಂಯೋಜಕಿ.
ಮತ್ತು ಇದು ಬಹುಶಃ ನಾನು ಕೇಳಿದ ಅತ್ಯುತ್ತಮ ಸಂಯೋಜನೆ.
-ನಾನು ಇದಕ್ಕೆ ಯೋಗ್ಯಳಲ್ಲ. -ಅದು ನಿಜವೇ.
ನೀನು ನನ್ನ ಹೃದಯವನ್ನು ಒಡೆದೆ.
ಆದರೆ ಇರಲಿ, ಇದು ನನ್ನ ವಿರಹ,
ಹಾಗಾಗಿ ನಾನು ಇದರೊಂದಿಗೆ ಬದುಕುವೆ, ಸರಿನಾ?
ಅಯಾನ್, ಕ್ಷಮಿಸು. ನನ್ನನ್ನು ದಯವಿಟ್ಟು ಕ್ಷಮಿಸು.
ಗೊತ್ತಾ, ನನಗೆ ಹೇಳಲು ಏನೂ ಇಲ್ಲ ಅಂದುಕೊಳ್ಳುತ್ತಿದ್ದೆ.
ನಾನು ನನ್ನ ಮೊದಲ ಸ್ವಂತ ಸಂಯೋಜನೆ ಮಾಡಿದೆ.
ಸರಿ ಅನಿಸಿತು.
-ನಾನು ಅದನ್ನು ಕೇಳಿದೆ. ನಿಜಕ್ಕೂ ಚೆನ್ನಾಗಿದೆ. -ಗೊತ್ತು.
ಇರಲಿ, ತಮನ್ನಾ. ಬ್ಯಾಂಡ್‌ಗೆ ಮರಳಿ ಸ್ವಾಗತ.
ಆದರೆ ನಾನು ನಿನ್ನನ್ನು ಕ್ಷಮಿಸಿದ್ದೇನೆ ಅಂದುಕೊಳ್ಳಬೇಡ.
ಇಲ್ಲಿಯವರೆಗೆ ನೀವು ಏನು ಸಿದ್ಧಪಡಿಸಿದ್ದೀರಿ, ಅದನ್ನು ಹಾಡಿ.
ಗ್ರ್ಯಾಂಡ್ ಫಿನಾಲೆಗೆ ಇನ್ನು ನಾಲ್ಕೇ ದಿನ ಬಾಕಿ.
ಅಗ್ರ ಐದು ಬ್ಯಾಂಡ್‌ಗಳು ಪರಸ್ಪರ ಮುಖಾಮುಖಿಯಾಗಲಿವೆ.
ಆದರೆ ಮುಖ್ಯ ಪ್ರಶ್ನೆ...
ಮೊದಲ ಐಬಿಸಿ ಚಾಂಪಿಯನ್ ಯಾರು ಆಗುತ್ತಾರೆ?
ಅವರ ನೆಚ್ಚಿನವರು ಯಾರು ಎಂದು ಭಾರತವನ್ನು ಕೇಳೋಣ.
ರಾಧೆ ಅಣ್ಣ ಗೆಲ್ಲುವರು!
ಅತಿಕ್ರಮಣ್!
-ಖಂಡಿತ ರಾಯಲ್ಟಿ ಫ್ರೀ. -ರಾಥೋಡ್ ಘರಾನಾ.
-ಟ್ರಿನಿಟಿ. -ಜ್ವಾಲಾಮುಖಿ!
ಯಾವ ಬ್ಯಾಂಡ್ ಈ ಸ್ಪರ್ಧೆಯಲ್ಲಿ ಗೆಲ್ಲುತ್ತೆ ಎಂದು ನೋಡಲು ಆಸಕ್ತಿದಾಯಕವಾಗಿರುತ್ತೆ.
ಎರಡೂ ರಾಗಗಳ ಸಾರ ಈಗ ಕೇಳುತ್ತಿದೆ.
ಇನ್ನು ನಾಲ್ಕು ದಿನದಲ್ಲಿ ಗೊತ್ತಾಗಲಿದೆ.
ಯಾವ ಬ್ಯಾಂಡ್ ಭಾರತದ ಹೃದಯವನ್ನು ಗೆಲ್ಲುತ್ತದೆ?
-ಅಯಾನ್. -ಖಂಡಿತ, ತಮನ್ನಾ.
ಮೋಹಿನಿ ಮೇಡಂ ಚೆನ್ನಾಗಿ ಹಾಡುತ್ತಾರೆ.
ರಾಥೋಡ್ ಘರಾನಾ.
ಯಾರು ಗೆಲ್ಲುತ್ತಾರೆ?
ಜ್ವಾಲಾಮುಖಿ!
ಇಂಡಿಯಾ ಬ್ಯಾಂಡ್ ಚಾಂಪಿಯನ್‌ಶಿಪ್‌ನ ಮೊದಲ ಚಾಂಪಿಯನ್ ಯಾರು?
ನನ್ನಿಂದ ಸಹಾಯ ಆಗಿದೆ ಎಂದುಕೊಳ್ಳುವೆ.
ಭೈರವ್ ಅವರೇ, ನೀವು ಇಲ್ಲದೆ ಈ ರಾಗ ಪೂರ್ಣವಾಗುತ್ತಿರಲ್ಲ.
ನಿಮ್ಮಿಂದಾಗಿ ನಾವು ಪಂಡಿತ್ಜೀಗೆ ಸ್ವಲ್ಪ ಹತ್ತಿರವಾದಂತೆ ಅನಿಸುತ್ತಿದೆ.
ನಿಮಗೆ ಅಭ್ಯಂತರವಿಲ್ಲದಿದ್ದರೆ, ನಾವು ಮತ್ತೆ ಯಾವಾಗಲಾದರೂ ಬರುತ್ತೇವೆ.
ಇದು ನಿಮ್ಮ ಸ್ವತ್ತು.
ನಾನು ರಕ್ಷಕನಷ್ಟೆ.
ನಮಸ್ಕಾರ, ಗೆಳೆಯರೇ. ಮೊದಲನೆಯದಾಗಿ, ನಮಗೆ ಇಷ್ಟು ಪ್ರೀತಿಯನ್ನು ನೀಡಿದ್ದಕ್ಕಾಗಿ ತುಂಬಾ ಧನ್ಯವಾದ.
ನಿಮಗೆ ತಿಳಿದಿರುವಂತೆ, ರಾಥೋಡ್ ಘರಾನಾ ಈಗ ಐಬಿಸಿ ಫೈನಲ್‌ನಲ್ಲಿದೆ.
ನಾನು ಈಗ ನಿಂತಿರುವ ಸ್ಥಳ,
ನನ್ನ ತಂದೆ ಪಂಡಿತ್ ಮೋಹನ್ ರಾಥೋಡ್, ತಮ್ಮ ಎಲ್ಲಾ ಸಂಯೋಜನೆಗಳನ್ನು ರಚಿಸಿದ ಸ್ಥಳ.
ಮತ್ತು ನೀವು ನನ್ನ ಹಿಂದೆ ಏನು ನೋಡುತ್ತಿದ್ದೀರಿ, ಅವು ನಮ್ಮ ಕುಟುಂಬದ
ಐತಿಹಾಸಿಕ ಲಯದ ಕಲ್ಲುಗಳು.
ನಿಮ್ಮ ಕುಟುಂಬ ತುಂಬಾ ಐತಿಹಾಸಿಕ,
ಮತ್ತು ಲಯಬದ್ಧ ಸಹ.
ಹೌದು. ಮತ್ತು ಕೈಲಾಶ್ ಅವರು ಪಂಡಿತ್ಜೀಯವರ ಅಧ್ಯಾಯಕ್ಕೆ ಶೀರ್ಷಿಕೆಯನ್ನು ಸಹ ನೀಡಿದರು.
"ರಾಥೋಡ್ ಘರಾನಾ: ಒಂದು ಲಯಬದ್ಧ ಕುಟುಂಬದ ಲಯರಹಿತ ಕಥೆ. "
ಆ ಬರಹಗಾರ ವಂಚಕ!
ಏನೇನೋ ಬರೆದಿದ್ದಾನೆ!
ಹೋಗಲಿ ಬಿಡಿ.
-ನಾವು ಆ ಪುಸ್ತಕವನ್ನು ಮರೆತಿದ್ದೇವೆ. -ನಾನು ಮರೆಯಲಿಲ್ಲ.
ಪಂಡಿತ್ಜೀ ಸ್ವತಃ ತಮ್ಮ ಸ್ವಂತ ಕುಟುಂಬವನ್ನು ಯಾಕೆ ತೊರೆಯುತ್ತಾರೆ?
ನಿಜವೇನೆಂದರೆ, ಗುರುಗಳು ಅವರನ್ನು ಹೊರಹಾಕಿದರು.
ಐದು ವರ್ಷದ ಮಗುವನ್ನು ಅವನ ತಂದೆಯಿಂದ ಬೇರ್ಪಡಿಸಿದರು.
ಇದು ನಿಮಗೆಲ್ಲಾ ಗೊತ್ತು.
ಪಂಡಿತ್ಜೀ ಎಂದಿಗೂ ತಮ್ಮ ಗುರುವಿನ ವಿರುದ್ಧ ಮಾತಾಡಲಿಲ್ಲ,
ಆದರೆ ನಾನು ಇಂದು ಮಾತಾಡುವೆ.
ಮನೆಯಲ್ಲಿ ತಿನ್ನಲು ಏನೂ ಇರಲಿಲ್ಲ.
ಅಪ್ಪ, ನನಗೆ ಹಸಿವಾಗಿದೆ.
ಆದರೆ ಪಂಡಿತ್ ವ್ಯಾಸರು ತುಂಬಾ ಹಠಮಾರಿ,
ಬೇರೆಯವರ ಮುಂದೆ ಹಾಡುವ ಕಲ್ಪನೆಗೂ ಸಂಪೂರ್ಣವಾಗಿ ವಿರುದ್ಧವಾಗಿದ್ದರು.
ರಾಧೆಮೋಹನ್‌ಗೂ ಹಾಡಲು ಬಿಡುತ್ತಿರಲಿಲ್ಲ.
ಪ್ರತಿ ವರ್ಷ ಸಂಗೀತ ಸಾಮ್ರಾಟ್‌ಗಾಗಿ ಅವರಿಗೆ ಆಹ್ವಾನ ಬರುತ್ತಿತ್ತು.
ಅವರು ತಿರಸ್ಕರಿಸುತ್ತಿದ್ದರು.
ಗುರುಗಳೇ, ಇಲ್ಲಿಯವರೆಗೆ ಸಂಗೀತ ಸಾಮ್ರಾಟ್‌ಗೆ ಹಾಜರಾಗಲು ನೀವು ಯಾಕೆ ಬಯಸಲಿಲ್ಲ ಎಂದು ಗೊತ್ತು.
ಆದರೆ ನನ್ನ ಮಗ ಖಾಲಿ ಹೊಟ್ಟೆಯಲ್ಲಿ ಮಲಗುವುದನ್ನು ನನಗೆ ನೋಡಲು ಆಗಲ್ಲ.
-ನಿಮ್ಮ ಅನುಮತಿಯಿದ್ದರೆ... -ನನ್ನ ಮೊಮ್ಮಗ ಹಸಿವಿನಿಂದ ಸಾಯುತ್ತಾನೆ,
ಆದರೆ ನಾನು ಯಾವ ರಾಜನ ಮುಂದೆಯೂ ಹಾಡಲ್ಲ.
ರಾಧೆಮೋಹನ್ ತನ್ನ ಗುರುವನ್ನು ವಿರೋಧಿಸುತ್ತಿರಲಿಲ್ಲ.
ಆದರೆ ಅವರು ಮುಂದೆ ಮಾಡಿದ್ದು ಶಿಷ್ಯನ ನಿರ್ಧಾರವಲ್ಲ, ಒಬ್ಬ ತಂದೆಯ ನಿರ್ಧಾರ.
ನಾನು ಬಿಕಾನೇರ್ ಕುಟುಂಬದಿಂದ ಬಂದವನು. ಇಂದು ನಾನು ಏನು ಚೆನ್ನಾಗಿ ಹಾಡುವೆನೋ
ಅದು ನನ್ನ ಗುರು, ಶ್ರೀ ಕೇದರ್ನಾಥ್ ವ್ಯಾಸ್ ಅವರಿಗೆ ಸಮರ್ಪಿತ.
ಮತ್ತು ನಾನು ಯಾವುದೇ ತಪ್ಪುಗಳನ್ನು ಮಾಡಿದರೂ, ಅವು ನನ್ನದಾಗಿರುತ್ತವೆ.
ಸಂಗೀತ ಸಾಮ್ರಾಟ್ ಎಂಬ ಶೀರ್ಷಿಕೆಯೊಂದಿಗೆ, ರಾಧೆಮೋಹನ್ ತಮ್ಮ ಗುರುವಿನ ಬಳಿ ಹೋದರು.
ಜೋಧ್ಪುರದಲ್ಲಿ ಅವರ ಸಂಗೀತಕ್ಕಾಗಿ ಯೋಗ್ಯ ಪ್ರೇಕ್ಷಕರೂ ಸಿಗಬಹುದು,
ಮತ್ತು ಅವರ ಮಗನಿಗೆ ಸಂತೋಷದ ಜೀವನವನ್ನು ನಡೆಸುವ ಅವಕಾಶವೂ ಸಿಗಬಹುದು ಎಂದರು.
ಆದರೆ ವ್ಯಾಸರು ಅವರ ಮಾತನ್ನು ಕೇಳಲಿಲ್ಲ.
ನೀನು ನನ್ನ ಅನುಮತಿಯಿಲ್ಲದೆ ನನ್ನ ಸಂಗೀತವನ್ನು ಹಾಡಿದೆ.
ನನ್ನ ಸಂಗೀತದ ಮೇಲೆ ಅಥವಾ ಬಿಕಾನೇರ್ ಕುಟುಂಬದ ಮೇಲೆ ನಿನಗೆ ಹಕ್ಕಿಲ್ಲ.
ನೀನು ಆಗಲೂ ಕಳ್ಳ, ಈಗಲೂ ಕಳ್ಳನೇ!
ನೀವು ನನ್ನನ್ನು ಬಿಕಾನೇರ್ ಕುಟುಂಬದಿಂದ ಹೊರಹಾಕಬಹುದು,
ಆದರೆ ಈ ಸಂಗೀತದ ಮೇಲೆ ನನಗೆ ಹಕ್ಕಿದೆ ಗುರುಗಳೇ,
ಆ ಹಣದ ಮೇಲೆ ನನಗೆ ಹಕ್ಕಿದ್ದಂತೆಯೇ.
ಈ ಸಂಗೀತವು ನಿಮಗಿಂತ ಅಥವಾ ನನಗಿಂತ ದೊಡ್ಡದು.
-ನಾನು ಈ ಸಂಗೀತವನ್ನು ಸಾಯಲೂ ಬಿಡಲ್ಲ, ಗುರುಗಳೇ. -ಇಲ್ಲಿಂದ ತೊಲಗು!
ನೀವು ನನ್ನನ್ನು ನಿಮ್ಮ ಶಿಷ್ಯ ಎಂದು ಪರಿಗಣಿಸದಿರಬಹುದು,
ಆದರೆ ನನಗೆ, ನೀವು ಯಾವಾಗಲೂ ನನ್ನ ಗುರುಗಳಾಗಿರುತ್ತೀರಿ.
ಆದರೆ ಗುರುಗಳು ತಮ್ಮ ಶಿಷ್ಯನಿಂದ ತಮ್ಮ ಹಕ್ಕನ್ನು ಕೇಳಿದರು.
ಗುರುದಕ್ಷಿಣೆಯಾಗಿ,
ನೀನು ಪ್ರತಿಜ್ಞೆ ಮಾಡಬೇಕು,
ಮನೆಗೆ ಹೇಗೆ ಏಕಾಂಗಿಯಾಗಿ ಬಂದೆಯೋ, ಹಾಗೆ ಏಕಾಂಗಿಯಾಗೇ ಹೋಗಬೇಕು.
ಇಂದಿನಿಂದ, ನನ್ನ ಮಗಳು ಅಥವಾ ನನ್ನ ಮೊಮ್ಮಗ ದಿಗ್ವಿಜಯ್ ಜೊತೆ ನಿನಗೆ ಯಾವುದೇ ಸಂಬಂಧವಿಲ್ಲ.
ರಾಧೆಮೋಹನ್ ಹೊಸ ಹೆಸರಿನೊಂದಿಗೆ ಹೊಸ ಕುಟುಂಬವನ್ನು ಸೃಷ್ಟಿಸಿದರು,
ಆದರೆ ಸ್ವಂತ ಮಗನಿಗೆ ಅವರ ಹೆಸರನ್ನು ಎಂದೂ ನೀಡಲಾಗಲಿಲ್ಲ.
ಅವರ ಅತ್ಯಂತ ಪ್ರೀತಿಯ ಮಗನಿಗೆ.
ಕ್ಷಮಿಸಿ.
ನಿಮ್ಮ ಜೀವನದುದ್ದಕ್ಕೂ ನೀವು ಯಾವುದಕ್ಕಾಗಿ ಹೋರಾಡುತ್ತೀರೋ,
ಅದು ನಿಜವೇ ಆಗಿರಲಿಲ್ಲ ಎಂದು ನಿಮಗೆ ತಿಳಿದಾಗ...
ಏನು ತಾನೇ ಮಾಡಬಹುದು?
ನನ್ನ ಅಜ್ಜ ಯಾಕೆ ಅಪ್ಪನ ಬಗ್ಗೆ ಕೆಟ್ಟದ್ದನ್ನೇ ಹೇಳುತ್ತಿದ್ದರು,
ಮತ್ತು ಅಮ್ಮ ಯಾಕೆ ಅವರನ್ನು ತಡೆಯುತ್ತಿದ್ದರು
ಎಂದು ಈಗ ನನಗೆ ಅರ್ಥವಾಗುತ್ತಿದೆ.
ಅಪ್ಪ ನನಗೆ ಅನ್ಯಾಯ ಮಾಡಿದ್ದಾರೆ ಎಂದು ಯೋಚಿಸುತ್ತಲೇ ಬೆಳೆದೆ.
ನನ್ನ ಕಾಳಜಿ ವಹಿಸಲಿಲ್ಲ.
ನನ್ನ ಹಕ್ಕನ್ನು ಕಿತ್ತುಕೊಂಡರು.
ಆದರೆ ಈಗ ನನಗೆ ಸತ್ಯ ತಿಳಿದಿದೆ,
ಆದರೆ ತಿಳಿದು ಏನು ಮಾಡಲಿ?
ಇದು ನಿನ್ನ ತಪ್ಪಲ್ಲ, ದಿಗ್ವಿಜಯ್.
ನೀನು ಏನು ಮಾಡಬಹುದಿತ್ತು?
ಈ ಹಿರಿಯರು ಯಾಕೆ ಸಂಪೂರ್ಣ ಸತ್ಯವನ್ನು
ಮುಂದಿನ ಪೀಳಿಗೆಯೊಂದಿಗೆ ಎಂದಿಗೂ ಹಂಚಿಕೊಳ್ಳಲ್ಲ ಅಂತ ಗೊತ್ತಿಲ್ಲ.
ನಮಗೆ ನಿಜ ಹೇಳಿದ್ದರೆ...
ಅಪ್ಪ ಬದುಕಿದ್ದಿದ್ದರೆ ಅವರ ಬಳಿಗೆ ಹೋಗುತ್ತಿದ್ದೆ ಮತ್ತು ನಾನು...
ಅವರನ್ನು ತಬ್ಬಿಕೊಳ್ಳುತ್ತಿದ್ದೆ.
ನೀವು ಪಂಡಿತ್ಜೀಯವರ ಸಂಕಲನದಿಂದ ಯಾವುದೇ ಸಂಯೋಜನೆಯನ್ನು ಆಯ್ಕೆ ಮಾಡಬಹುದು.
ಹಕ್ಕುಸ್ವಾಮ್ಯಗಳ ಬಗ್ಗೆ ಚಿಂತಿಸಬೇಡಿ.
ನಾನು ವಕೀಲರು ಮತ್ತು ಆಯೋಕರನ್ನು ನಿಭಾಯಿಸುತ್ತೇನೆ.
ಅದರ ಅಗತ್ಯವಿಲ್ಲ.
ಪಂಡಿತ್ಜೀಯವರ ಬಗ್ಗೆ ನನಗೆ ಇನ್ನೊಂದು ವಿಷಯ ತಿಳಿಯಿತು.
ನಮ್ಮ ಬೇರುಗಳಿಗೆ ಹೆಚ್ಚು ಸಂಬಂಧಿಸಿದ ವಿಷಯ.
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ಶ್ರೀಕೃಷ್ಣ
ಕೇಳು, ನಾನು ಏನಾದರೂ ಹಾಡು, ಭಜನೆಯಾದರೂ ಸರಿ ಎಂದಾಗ, ತಮಾಷೆ ಮಾಡುತ್ತಿದ್ದೆ.
ಅದನ್ನೇ ಮಾಡು ಅಂತಲ್ಲ.
ಇದು ಇಂಡಿಯಾ "ಭಜನ್" ಚಾಂಪಿಯನ್‌ಶಿಪ್ ಅಲ್ಲ.
ಆರ್ಘ್ಯ ಹೇಳಿದ್ದು ಸರಿ. ಈ ಹಾಡು ಯಾಕೆ ಹಾಡಬೇಕು?
-ಜೋಡಿ-ರಾಗ ಸಹ ಕಲಿತಿದ್ದೇವೆ. -ಹೌದು, ಯಾಕೆ?
ಇದು ಪಂಡಿತ್ಜೀಯವರ ಹಾಡು.
ನಾನು ಚಿಕ್ಕವನಾಗಿದ್ದಾಗ, ನನಗಾಗಿ ಇದನ್ನು ಹಾಡುತ್ತಿದ್ದರು.
ನನಗೆ ನೆನಪಿದೆ.
ಅವರು ಈ ಭಜನೆಯನ್ನು ರಚಿಸಿದಾಗ, ಅವರಿಗೆ
ಕುಟುಂಬ ಎಂದರೇನು ಎಂದೂ ತಿಳಿದಿರಲಿಲ್ಲ.
ಇದು ಅವರ ನಿಜವಾದ ಸಾರವನ್ನು ಹೊಂದಿದೆ,
ಯಾವುದೇ ಕಲಬೆರಕೆ ಇಲ್ಲದೆ.
ರಾಥೋಡ್ ಕುಟುಂಬ ಅಥವಾ ಬಿಕಾನೇರ್ ಕುಟುಂಬ ಅಲ್ಲ.
ಈ ಭಜನೆ ನಮ್ಮೆಲ್ಲರನ್ನೂ ಒಟ್ಟಿಗೆ ಸೇರಿಸುತ್ತದೆ.
ಇದಕ್ಕೆ ತಯಾರಿ ನಡೆಸೋಣ.
ಸರಿ, ಆದರೆ ನಮ್ಮ ಬಳಿ ಎರಡೇ ದಿನ ಇರೋದು
ಇದನ್ನು ಸಂಯೋಜಿಸಿ, ಸ್ಪರ್ಧೆಯ ಸ್ವರೂಪಕ್ಕೆ ತರಲು.
ಇನ್ನು ನಾವಿದನ್ನು ಯಾವ ಸ್ವರೂಪಕ್ಕೂ ತರಬೇಕಿಲ್ಲ.
ಪ್ರೇಕ್ಷಕರು ಇನ್ನು ಅತಿಥಿಗಳಲ್ಲ.
ಅವರು ಈಗ ನಮ್ಮವರು.
ಹಾಗಾಗಿ, ನಮ್ಮ ಸಂಗೀತವನ್ನು ಇರುವಂತೆಯೇ ಪ್ರಸ್ತುತಪಡಿಸೋಣ.
ಮನೆಯಲ್ಲಿ ಮಾಡಿದ ಅಡುಗೆಯಂತೆ.
ಮಹಿಳೆಯರೇ ಮತ್ತು ಮಹನೀಯರೇ!
ಇಂಡಿಯಾ ಬ್ಯಾಂಡ್ ಚಾಂಪಿಯನ್‌ಶಿಪ್ ಮೊದಲ ಫೈನಲ್‌ಗೆ ಸ್ವಾಗತ!
ಇಂಡಿಯಾ ಬ್ಯಾಂಡ್ ಚಾಂಪಿಯನ್‌ಶಿಪ್ ಗ್ರ್ಯಾಂಡ್ ಫಿನಾಲೆ ರಾತ್ರಿ
ಎಂತಹ ಪ್ರದರ್ಶನ!
ಜ್ವಾಲಾಮುಖಿಗಾಗಿ ಭಾರೀ ಚಪ್ಪಾಳೆ!
ತಮ್ಮ ಬೇರುಗಳನ್ನು ನಮಗೆ ತೋರಿಸಲು ರಾಯಲ್ಟಿ ಫ್ರೀಯನ್ನು ಸ್ವಾಗತಿಸಿ.
ಇಂದು, ಅವರಿಗೆ ನಿಮ್ಮ ಕಥೆ ಕೇಳಿಸಿ, ಸಂಗೀತವಲ್ಲ.
ಸರಿನಾ?
ಒಳ್ಳೆಯದಾಗಲಿ.
ನಿನ್ನನ್ನು ಭೇಟಿಯಾಗಲು ನೆಪ ಸಿಕ್ಕಿತು,
ತಡೆದುಕೊಳ್ಳಲು ಆಗಲಿಲ್ಲ.
ಹೊರಡುವೆ.
ಹಾಡು ಕೇಳಿ ಹೋಗಬಹುದಲ್ಲಾ?
ನಿನ್ನ ಜೊತೆ ನಿಂತು ಕೇಳಬಹುದಾ?
ನಾವು ಒಟ್ಟಿಗೆ ಹಾಡು ಕೇಳಿ ಬಹಳ ಸಮಯ ಕಳೆದಿದೆ.
ಈ ರಾತ್ರಿ
ನನ್ನ ಜೊತೆಗೆ ಮಲಗಿದೆ
ಈ ಚಂದ್ರ
ಇಲ್ಲೇ ಎಲ್ಲೋ ಅಡಗಿದೆ
ಈ ಎಲ್ಲಾ ದೃಶ್ಯಗಳು
ರಾತ್ರಿಯ ಈ ನಕ್ಷತ್ರಗಳು
ಎಲ್ಲವೂ ಹಾಡುತ್ತಿವೆ
ಲಾಲಿ ಹಾಡು
ನನ್ನ ಆಸೆ
ಈ ಕನಸುಗಳು ನನಸಾಗಲೆಂದು
ನನ್ನ ಆಸೆ
ಅವು ನಮ್ಮವಾಗಲಿ ಎಂದು
ನನ್ನ ಆಸೆ
ನಕ್ಷತ್ರಗಳ ಮೇಲೆ ಸವಾರಿ ಮಾಡಲು
ಸ್ವಲ್ಪ ಸಾಲ ಪಡೆಯಲು
ಆಕಾಶದಿಂದ
ನಿನ್ನ ಕನಸು
ನೀನು ಕಳೆದುಹೋದ ಪ್ರಯಾಣಿಕ
ನಿನ್ನೊಳಗೇ ಕಳೆದುಹೋಗಿರುವೆ
ನೀನು ಕಳೆದುಹೋದ ಪ್ರಯಾಣಿಕ
ನಿನ್ನನ್ನೇ ನೀನು ಹುಡುಕುತ್ತಿರುವುದು
ನೀನು ಹುಡುಕುತ್ತಿರುವುದು ನಿನ್ನೊಳಗೇ ಅಡಗಿದೆ
ಹೌದು, ಇದು ನಿಜ
ನಿನ್ನ ಕನಸು ಈಗಾಗಲೇ ಬಿತ್ತಿಯಾಗಿದೆ
ನನ್ನ ಕರ್ಮ
ನನ್ನ ಭ್ರಮೆ
ನಾನು ಕಿರುಚುತ್ತೇನೆ, ಕೂಗುತ್ತೇನೆ
ಹಾಂ, ಈಗ!
ಕಳೆದುಹೋಗಿರುವ ಪ್ರಯಾಣಿಕನಿಗೆ ತಿಳಿದೂ ಇಲ್ಲ
ಆಕಾಶದಿಂದ...
ಹೌದು
ಈ ಆಕಾಶ
ಈ ರಾತ್ರಿ
ನನ್ನ ಜೊತೆಗೆ ಮಲಗಿದೆ
ಈ ಚಂದ್ರ
ಇಲ್ಲೇ ಎಲ್ಲೋ ಅಡಗಿದೆ
ಈ ಎಲ್ಲಾ ದೃಶ್ಯಗಳು
ರಾತ್ರಿಯ ಈ ನಕ್ಷತ್ರಗಳು
ಎಲ್ಲವೂ ಹಾಡುತ್ತಿವೆ
ಲಾಲಿ ಹಾಡು
ನನ್ನ ಆಸೆ
ಈ ಕನಸುಗಳು ನನಸಾಗಲೆಂದು
ನನ್ನ ಆಸೆ ಅವೆಲ್ಲಾ ನಮ್ಮವಾಗಲಿ ಎಂದು
ಓಹ್, ಆಕಾಶ
ಆಕಾಶದಿಂದ
ಮತ್ತೊಮ್ಮೆ! ಮತ್ತೊಮ್ಮೆ! ಮತ್ತೊಮ್ಮೆ!
ರಾಧೆ.
ಒಳ್ಳೆಯದಾಗಲಿ.
ದೊಡ್ಡಪ್ಪ.
ನಿನ್ನನ್ನು ಉತ್ತರಾಧಿಕಾರಿ ಮಾಡುವ,
ಪಂಡಿತ್ಜೀಯವರ ನಿರ್ಧಾರ ಸರಿ.
ಒಳ್ಳೆಯದಾಗಲಿ.
ಆದರೆ ಈ ಕುಟುಂಬದಲ್ಲಿ ಕೇವಲ ಒಂದು ಧ್ವನಿ ಅಲ್ಲ ಇರೋದು.
ಇಂದಿನಿಂದ ನೀವು ನಮ್ಮ ಜೊತೆ
ಹಾಡಬೇಕು ಎಂದು ಆಸೆ.
ಸ್ಪರ್ಧೆಯಲ್ಲಿ ಅವರದನ್ನು ಅನುಮತಿಸಲ್ಲ.
ಇದು ಸ್ಪರ್ಧೆಗಿಂತ ದೊಡ್ಡದು, ದೊಡ್ಡಪ್ಪ.
ಇದು ನಮ್ಮ ಕುಟುಂಬದ ಬಗ್ಗೆ,
ನಮ್ಮ ಪರಿವಾರದ ಬಗ್ಗೆ.
ಹೋಗೋಣ್ವಾ, ಅಣ್ಣ?
ತಾಳ ಹಾಕೋಣ.
ಮುಂದಿನ ಪ್ರದರ್ಶಕರು ರಾಥೋಡ್ ಘರಾನಾ!
ಅವರಿಗಾಗಿ ಭಾರೀ ಚಪ್ಪಾಳೆ!
ರಾಧೆ.
ನಿನ್ನ ವ್ಯವಸ್ಥಾಪಕನಾಗಿ ಹೇಳುತ್ತಿರುವೆ, ಇದು ಕೆಟ್ಟ ಉಪಾಯ.
ಅಂದರೆ, ಇದು ಆತ್ಮಹತ್ಯೆ.
ಈ ಭಜನೆಯಿಂದ ಕೆಲಸ ನಡೆಯಲ್ಲ.
ಆರ್ಘ್ಯ.
ಆದರೆ ನಾನು ನಿಮ್ಮ ಕೃಷ್ಣ.
ಮತ್ತು ಶ್ರೀಕೃಷ್ಣನು ಹೇಳುವಂತೆ, ಮಾಡಬೇಕಾದುದನ್ನು ಮಾಡಲೇಬೇಕು.
ತಥಾಸ್ತು.
ಇಂದು ನಾವು ಚೆನ್ನಾಗಿ ಹಾಡುವುದೆಲ್ಲವೂ ಪಂಡಿತ್ ರಾಧೆಮೋಹನ್ ರಾಥೋಡ್‌ರಿಗೆ ಸಮರ್ಪಿತ.
ಮತ್ತು ನಾವು ಯಾವುದೇ ತಪ್ಪು ಮಾಡಿದರೆ...
...ಅವು ನಮ್ಮವು.
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ಬಂಕೆ ಬಿಹಾರಿ, ತುಂಟ ಶ್ಯಾಮ
ಓ ನನ್ನ ಗಿರಿಧರ
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಗಿರಿಧರ
ಕೊಳಲು ನುಡಿಸು, ಹಸುವಿಗೆ ಉಣಿಸು
ಪ್ರೀತಿಯನ್ನು ಹರಡು, ಮುರಾರಿ
ಓ ಮುರಾರಿ, ಸದಾ ಹರ್ಷಚಿತ್ತ
ರಾಧೆಯೊಂದಿಗೆ
ನಮ್ಮ ಪ್ರಾರ್ಥನೆಗೆ ಉತ್ತರಿಸು, ಶ್ರೀಕೃಷ್ಣ
ಇಂಡಿಯಾ ಬ್ಯಾಂಡ್ ಚಾಂಪಿಯನ್‌ಶಿಪ್
ಗ್ರ್ಯಾಂಡ್ ಫಿನಾಲೆಗೆ ಮರಳಿ ಸ್ವಾಗತ!
ಹಾಂ!
ಹಾಂ! ಆ ಕ್ಷಣ ಕೊನೆಗೂ ಬಂದಿದೆ.
ಐದು ಅನನ್ಯ ಬ್ಯಾಂಡ್‌ಗಳು, ಐದು ಅದ್ಭುತ ಪ್ರದರ್ಶನಗಳು.
ಆದರೆ ಅವರಲ್ಲಿ ಒಬ್ಬರು ಮಾತ್ರ ಆಗುವರು
ಭಾರತದ ಮೊದಲ ಬ್ಯಾಂಡ್ ಚಾಂಪಿಯನ್!
ನಿರ್ಣಾಯಕರೇ, ನಿಮ್ಮ ನಿರ್ಣಯ!
ಶುರು ಮಾಡೋಣ.
ರಾಯಲ್ಟಿ ಫ್ರೀ, ನಿಮ್ಮ ಪ್ರದರ್ಶನ ನಮ್ಮನ್ನು ಗೊಂದಲಗೊಳಿಸಿತು.
ಅಂದರೆ, ಅಂತಹ ಅಸಾಧಾರಣ ಸಂಯೋಜನೆ ಯಾರಾದರೂ ಹೇಗೆ ಮಾಡಬಹುದು, ಪ್ರೇಕ್ಷಕರೇ?
ಅಂತಹ ಅದ್ಭುತ ಕಲ್ಪನೆ, ಸಂಕೀರ್ಣತೆ ಮತ್ತು ಮೋಡಿ.
ಮತ್ತೊಂದೆಡೆ, ರಾಥೋಡ್ ಘರಾನಾ, ಅವರು ಹಾಡಿದ ಭಜನೆಯಲ್ಲಿ
ಎಂತಹ ಮುಗ್ಧತೆ ಮತ್ತು ಭಕ್ತಿ ಇತ್ತು. ಅವರು ನಮ್ಮೆಲ್ಲರನ್ನು ಮಂತ್ರಮುಗ್ಧಗೊಳಿಸಿದರು!
ನಾವು ಜ್ವಾಲಾಮುಖಿಯ ಅದ್ಬುತ ಪ್ರದರ್ಶನವನ್ನೂ ಹೊಗಳಲೇಬೇಕು.
ಪ್ರೇಕ್ಷಕರೇ, ನೀವು ಏನು ಹೇಳುತ್ತೀರಿ?
ಆದರೆ ನಿಸ್ಸಂದೇಹವಾಗಿ,
ಈ ಸಂಜೆಯ ಪ್ರಮುಖ ಪ್ರದರ್ಶನ ನೀಡಿದ ಮನಸೆಳೆಯುವ ಬ್ಯಾಂಡ್,
ತಮ್ಮ ಬೇರುಗಳಿಗೆ ವಿನೂತನ ವ್ಯಾಖ್ಯಾನ ನೀಡಿದವರು
ಊಹೆಗೂ ನಿಲುಕದ ವ್ಯಾಖ್ಯಾನ!
ಐಬಿಸಿಯ ವಿಜೇತರು,
ಕಸೌಲಿಯಿಂದ ಬಂದವರು!
ರಾಯಲ್ಟಿ ಫ್ರೀ!
ವಿಜೇತರಿಗೆ ಭಾರೀ ಚಪ್ಪಾಳೆ!
ನೀನು ಮಾಡಿ ತೋರಿದೆ!
ಇಲ್ಲ, ನಾವು ಮಾಡಿ ತೋರಿದೆವು!
ಮೇಡಂ, ಇದು ನಿಮಗಾಗಿ. ನಿಮ್ಮಿಂದಾಗಿ!
-ಹೃತ್ಪೂರ್ವಕ ಅಭಿನಂದನೆಗಳು. -ಧನ್ಯವಾದ.
ಅಭಿನಂದನೆಗಳು!
ಧನ್ಯವಾದ.
ನಮಸ್ಕಾರ.
ನೀವು ಜೋಧ್ಪುರದ ಹೆಮ್ಮೆ.
ಆದರೆ ನಮ್ಮ ಒಂದು ಆಜ್ಞೆಯನ್ನು ಇನ್ನೂ ಪೂರೈಸಿಲ್ಲ.
ಆಜ್ಞೆ ನೀಡಿ.
ನೀವು ಇನ್ನೂ ಪಂಡಿತ್ಜೀಯವರ ನೆನಪಿನಲ್ಲಿ ಗೌರವಾರ್ಥ ಆಯೋಜಿಸಬೇಕು, ನೆನಪಿದೆಯೇ?
ನಿಮ್ಮ ಆಜ್ಞೆಯಂತೆ ಆಗಲಿ.
ನಾವು ಮಾಡಿ ತೋರಿದೆವು!
ದೇವರೇ!
ಎಷ್ಟು ಸುಂದರವಾಗಿದೆ!
-ನಾವು ಸಾಧಿಸಿದೆವು! -ಕೇಳಿ. ಹೇಳಿ, ಎಲ್ಲರೂ!
ಈಗ ನೀವು ಪಾರ್ಟಿ ಯಾಕೆ ಎಂದು ಮರೆಯುವಷ್ಟು ಪಾರ್ಟಿ ಮಾಡಬೇಕು!
ಆದರೆ ನಂತರ, ಈ ಯಶಸ್ಸನ್ನು ಮರೆತುಬಿಡಿ.
ಯಾಕೆಂದರೆ ನೀವು ಇದನ್ನು ಮರೆಯದಿದ್ದರೆ, ನೀವು ಇದಕ್ಕಿಂತ ಉತ್ತಮವಾಗುವುದಿಲ್ಲ.
ಅಲ್ವಾ?
-ಪಾರ್ಟಿ. -ಪಾರ್ಟಿ!
-ಸರ್, ಇದು ನಿಮಗೂ ಸೇರಿದೆ. -ಇಲ್ಲ.
ಬೆಬಾಕಿಯಾ ಇಲ್ಲದೆ, ನಾವು ಇಂದು ಇಲ್ಲಿ ಇರುತ್ತಲೂ ಇರಲಿಲ್ಲ.
ನೀವೂ ನಮ್ಮೊಂದಿಗೆ ಪಾರ್ಟಿ ಮಾಡಬೇಕು. ಅಲ್ವಾ, ನಂದಿನಿ ಮೇಡಂ?
ಅವಳು ಮೊದಲಿಂದ ಹೀಗೇ.
ಹೆಸರು ಬಂದಾಗ ಮಾಯವಾಗಿರುತ್ತಾಳೆ.
ನಾವು ಮಾಡಿಕೊಂಡ ಒಪ್ಪಂದ
ಪರಿಮಳವನ್ನು ಜೀವಂತವಾಗಿರಿಸುವುದು.
ಹಾಗಾಗಿ, ಇದು ಹೂವಿನ ಪ್ರಯಾಣದ ಒಂದು ಭಾಗ
ಪುಸ್ತಕದಲ್ಲಿ ಜೀವಿಸುತ್ತಿರಲು.
ಅಯಾನ್ ಈ ಸಾಲನ್ನು ಬಹಳಷ್ಟು ಹುಡುಗಿಯರ ಮೇಲೆ ಬಳಸಿದ್ದಾನೆ.
ಖಂಡಿತ ಬಳಸಿರುತ್ತಾನೆ!
ಮುಂದೆ ಇನ್ನೂ ಸಾಲುಗಳಿವೆ. ಆದರೆ ನಾನು ಎಂದೂ ಹಾಡಿಲ್ಲ.
ಆದರೆ ಕವಿಯಿಂದ ಕವಿಗಳಿಗೆ,
ನಾನು ನಿಮಗೆ ಹೇಳುತ್ತೇನೆ.
-ಮುಂದುವರೆಸಿ! -ಹೂಂ!
ಆದರೆ ನನ್ನ ಪುಸ್ತಕಗಳಲ್ಲಿ ನಾನು ಉಳಿಸಿದ
ಆ ಹೂವನ್ನು ನಾನು ಕಿತ್ತಿರಲಿಲ್ಲದಿದ್ದರೆ,
ಅದರ ಪರಿಮಳ ಶಾಶ್ವತವಾಗಿ ನನ್ನ ನೆನಪಿನ ಹೂಗುಚ್ಛದಲ್ಲಿ ಉಳಿಯುತ್ತಿತ್ತು.
ನೀವು ತುಂಬಾ ಅದೃಷ್ಟವಂತರು,
ಅವಳು ನಿಮ್ಮ ಮಾರ್ಗದರ್ಶಕಿ.
ಬಹುಶಃ ಒಂದು ದಿನ, ಆ ಕವಯಿತ್ರಿ
ಈ ಮೂರ್ಖನನ್ನು ಆರಿಸಿ
ಅವನನ್ನು ತನ್ನೊಂದಿಗೆ ಇರಿಸಿಕೊಳ್ಳಬಹುದು ಎಂಬ ಭರವಸೆಯೊಂದಿಗೆ ನಾನು ಬದುಕುತ್ತಿರುವೆ.
ಇರಿ.
ಏನು ನಿಮ್ಮ ಅರ್ಥ?
ಹೌದು, ಕವಿತೆಯಲ್ಲಿನ ಹೂವು
ನಂದಿನಿ ಅಲ್ಲ, ನಾನು.
ನಂದಿನಿ ಇದನ್ನು ನನಗಾಗಿ ಬರೆದಿದ್ದು.
ನನ್ನನ್ನು ತೊರೆದಾಗ, ಅವಳು ನನಗೆ ಬಹಳಷ್ಟು ಕವನಗಳನ್ನು ಉಡುಗೊರೆಯಾಗಿ ಕೊಟ್ಟಳು.
ಮತ್ತು ಅವು ನನ್ನ ಮೊದಲ ಆಲ್ಬಮ್‌ಗೆ ಸ್ಫೂರ್ತಿ ಆದವು.
ನೀವು ಅದೃಷ್ಟವಂತರು.
ಒಳ್ಳೆಯದಾಗಲಿ.
ತುಂಬಾ ಬದಲಾಗಿರುವೆ ನೀನು.
ನನಗಿಂತ ಹೆಚ್ಚು ನೀನು ಬದಲಾಗಿರುವೆ.
ಖಂಡಿತ.
ಕೊನೆಗೂ ನಿನ್ನನ್ನು ಸೋಲಿಸಿದೆ.
ಈ ಗೆಲುವಿಗೆ ನಿನಗಿಂತ ಹೆಚ್ಚು ಯಾರೂ ಅರ್ಹರಲ್ಲ, ತಮನ್ನಾ.
ಧನ್ಯವಾದ.
ನಾನು ಹಿಂದಿನ ಸುತ್ತಿನಲ್ಲಿ ಮಾಡಿದ್ದಕ್ಕೆ, ಆದರೆ ಕ್ಷಮಿಸಿಬಿಡು.
ಪ್ರಯತ್ನಿಸುವೆ.
ಆದರೆ ನಿಜವಾದ ಗೆಲುವು ನಿನ್ನದು.
ನೀನು ಈ ಕುಟುಂಬವನ್ನು ಪರಿವಾರವಾಗಿ ಮಾಡಿದೆ.
ಪಂಡಿತ್ಜೀ ಬದುಕಿದ್ದಿದ್ದರೆ ನಿಜಕ್ಕೂ ಹೆಮ್ಮೆಪಡುತ್ತಿದ್ದರು.
ಮತ್ತು ನಾವು?
ಇಲ್ಲಿಂದ ನಮ್ಮ ದಾರಿ ಹೇಗೆ?
ರಾಧೆ.
ಐ ಲವ್ ಯು.
ಆದರೆ ನಾವು ಒಬ್ಬರಿಗೊಬ್ಬರು ಸೇರಿದವರು ಮಾತ್ರವಲ್ಲ.
ನಾವು ನಮ್ಮ ಸಂಗೀತಕ್ಕೆ ಸೇರಿದವರು ಸಹ.
ಅದರಿಂದ ನಾವು ಎಷ್ಟು ದೂರ ಓಡಬಹುದು?
ನಾನು ಬಹಳ ಸಮಯದಿಂದ ಓಡುತ್ತಿದ್ದೇನೆ,
ಮತ್ತು ಇಂದು, ನಾನು ಕೊನೆಗೂ ನನ್ನನ್ನು ಕಂಡುಕೊಂಡಿದ್ದೇನೆ.
ನಿನ್ನ ಜೊತೆ ಇದ್ದರೆ, ನಾನು ಮತ್ತೆ ನನ್ನನ್ನು ಕಳೆದುಕೊಳ್ಳಬಹುದು.
ನಾನು ನಿನ್ನಷ್ಟು ಜಾಣನಲ್ಲ, ತಮನ್ನಾ.
ಹಾಗಾಗಿ ನಿನಗಾಗಿ ಕಾಯುತ್ತೇನೆ.
ನಾನು ಕಾಯುತ್ತೇನೆ.
ಯಾವಾಗಲೂ.
ಬಂದಿಶ್ ಬ್ಯಾಂಡಿಟ್ಸ್‌ಗಾಗಿ ಒಂದು ನೃತ್ಯ.
-ನನಗೆ ಕುಣಿಯಲು ಬರಲ್ಲ. -ಪರವಾಗಿಲ್ಲ.
ನಾನು ಕಲಿಸುವೆ.
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ